279 
APACNA EDENTULA PALL. Tab. xl, Fig. 8. 9. 
Tesla transversa, lato-ovata, costata, costis planis (nec argutis, an 
detritis?) valvulis productiore parte extrema hiantibus; costis 33 — 40, 
in bre^iore parte extrema remotioribus, in altera confertis, approxima- 
tis, vertice submedio. 
Hab. in liltore septentrionali caspii maris arenoso, argillaceo, ad la- 
cum usque Eltonensem indeque ad Zaritzyn urbem, insimul cum Mytilo 
polymorpho, Bidacna trigonoide et Adacna protracta, quae omnes in 
his pristini maris antiquis finibus vel in vastissimo quodam sinu pigro, 
subsalsam aquam, a fluviatili mitigatam excipiente, vitam degerant, om- 
nesque illae plagae hodie Eltonensem lacum pro maris antiqui extremis 
monstrant limitibus. 
Ex hisce denique innumeris testis in caspio mari inque omni deserto 
Volgensi, potissimum vero circa lacum Eltonensem obviis, septentrio- 
nale maris littus longe lateque sensim sublatum maris superficiem exces- 
sisse elucet; nam multo minus verosimile est mare subsedisse, quum nec 
in oriente , nec in meridie liltora iisdem reperiremus contecta testis , 
vixdum ad hodiernos maris limites obviis. 
Testa costulis remotioribus ornata, sulcata, sulcis e concentricis in- 
crementi valvarum 6 — 8 stratis distinctioribus obortis, iisque ad mar- 
ginem frequentioribus approximatis, vertex rotundatus in media fere 
parte dorsali situs, paullulum prominulus, anteriora spectans, lunula 
ibidem multo profundiore, nymphis postpositis paullulum prominulis, 
emergentibus; anteriore valvulae parte superne paullulum productiore, 
posteriore inferne magis prominula, latioribus costis notata. Testa ad 
1 poli. 2 lin. lata et fere 1 poli, longa est. 
